ບຸນກາເຣຍ ເປີດເຜີຍ ວີດີໂອ ຜູ້ຕ້ອງສົງໄສ ໃນການໂຈມຕີ ສະຫຼະຊີບ
ເຈົ້າໜ້າທີ່ບຸນກາເຣຍ ນຳອອກເຜີຍແຜ່ ວີດີໂອ ກ່ຽວກັບຜູ້ຕ້ອງສົງໄສ ໃນການໂຈມຕີ ພວກນັກທ່ອງທ່ຽວອິສຣາແອລ.
ເຈົ້າໜ້າທີ່ບຸນກາເຣຍໄດ້ນຳອອກເຜີຍແຜ່ວີດີໂອກ່ຽວກັບຜູ້ຊາຍຄົນນຶ່ງທີ່ສົງໄສວ່າ ເປັນຜູ້ ໂຈມຕີສະຫຼະຊີບໃສ່ລົດເມທີ່ບັນທຸກພວກນັກທ່ອງທ່ຽວອິສຣາແອລ ໃນມື້ວັນພຸດແລ້ວ ທ່ານ Tsvetan Tsvetanov ລັດຖະມົນຕີກະຊວງພາຍໃນ ບຸນກາເຣຍ ກ່າວໃນວັນພະຫັດ ວານນີ້ວ່າ ຜູ້ທີ່ສົງໄສວ່າເປັນຄົນວາງລະເບີດ ແມ່ນນຸ່ງສົ້ງຂາສັ້ນແລະພາຍຖົ້ງເປ້ແບັກແພັກ ຄືກັນກັບນັກທ່ອງທ່ຽວຄົນອື່ນໆ ໃນຂະນະທີ່ຍັງບໍ່ທັນມີການລະບຸໂຕເທື່ອວ່າ ຜູ້ຕ້ອງສົງ ໄສຄົນນີ້ແມ່ນໃຜແຕ່ທ່ານ Tsvetanov ເວົ້າວ່າຜູ້ກ່ຽວໄດ້ຖືໃບຂັບຂີ່ປອມຈາກລັດມິຊີແກນ ໃນພາກເໜືອຂອງສະຫະລັດ ການໂຈມຕີທີ່ເມືອງ Burgas ຊຶ່ງເປັນຫົວເມືອງທີ່ຕັ້ງຢູ່ແຄມທະເລດຳຂອງບຸນກາເຣຍເຮັດ ໃຫ້ມີຜູ້ເສຍຊີວິດ 7 ຄົນ ໃນນັ້ນ ເປັນຊາວອິສຣາແອລ 5 ຄົນ ຄົນຂັບລົດຊາວບຸນກາເຣຍ ແລະຜູ້ ຕ້ອງສົງໄສເປັນຄົນວາງລະເບີດ ເຫດລະເບີດໃນຄັ້ງນີ້ຍັງເຮັດໃຫ້ມີຜູ້ບາດເຈັບອີກ 30 ກວ່າຄົນ ຍັງບໍ່ທັນມີກຸ່ມໃດອ້າງເອົາຄວາມຮັບຜິດຊອບເທື່ອ ແຕ່ເຈົ້າໜ້າທີ່ອິສຣາແອລ ໄດ້ຖິ້ມໂທດ ໃສ່ກຸ່ມຫົວຮຸນແຮງ Hezbollah ຂອງພວກມຸສລິມ ນິກາຍຊີໄອທ໌ ໃນເລບານອນ ເຕຫະ ຣ່ານໄດ້ປະຕິເສດກ່ຽວກັບການກ່າວຫາດັ່ງກ່າວ ໃນວັນພະຫັດວານນີ້ສະພາຄວາມໝັ້ນ ຄົງສະຫະປະຊາຊາດໄດ້ອອກຖະແຫຼງການສະບັບນຶ່ງປະນາມການໂຈມຕີໃນຄັ້ງນີ້ໂດຍໃຊ້ ຄຳເວົ້າທີ່ແຮງທີ່ສຸດ